om gennemførelsen af den finansielle bistand til de oversøiske lande og territorier under afgørelsen om oversøisk associering, herunder Grønland, og under 11. Europæiske Udviklingsfond i 2021

For at tackle OLT'ernes særlige behov og udfordringer vil samarbejdet i perioden 2021-2027 fokusere på foranstaltninger af fælles interesse for OLT'erne og EU: På grundlag af de flerårige vejledende programmer er de prioriterede samarbejdsområder navnlig den grønne pagt, digitalisering, beskæftigelse og vækst samt menneskelig udvikling. 11 ud af i alt 15 flerårige vejledende programmer var allerede blevet vedtaget ved udgangen af 2021. Der mangler stadig at blive vedtaget fire flerårige vejledende programmer i løbet af 2022.

DOAG samler to tidligere instrumenter (den tidligere OLT-associeringsafgørelse, der støttes af Den Europæiske Udviklingsfond, og den supplerende afgørelse om Grønland , der finansieres over EU-budgettet) i et enkelt instrument med samme finansieringskilde (EU-budgettet), som nu gælder for alle OLT'er.

I afgørelsen om oversøisk associering, herunder Grønland (DOAG) fastlægges de retlige rammer for partnerskabet mellem OLT'erne, de medlemsstater, som de knyttet til, og EU. I henhold til traktaten om Den Europæiske Unions funktionsmåde (TEUF) er formålet med afgørelsen at understøtte en bæredygtig udvikling af OLT'erne, og at fremme EU's værdier i resten af verden.

De midler, der under 11. EUF var til rådighed for OLT'er i perioden 2014-2020, blev fordelt som følger i overensstemmelse med bilag 2 til den tidligere OLT-associeringsafgørelse:

I Sint-Maartens vand- og sanitetssektor begyndte gennemførelsen med undertegnelsen af finansieringsaftalen og iværksættelsen af indkøb af teknisk bistand til 880 000 EUR med henblik på udvikling af samarbejdet på tværs af grænserne. Sint-Maarten nød også godt af opbygningen af modstandsdygtighed og katastrofeindsatsen under den 11. EUF's bevillingsramme for nødhjælp (4,34 mio. EUR udbetalt i 2021) og afsluttede udvælgelsen af to kritiske byggepladser til nødly, hvilket vil gøre det muligt at forbedre øens beredskab til at håndtere naturkatastrofer. Med undertegnelsen af finansieringsaftalen i 2021 gjorde Curaçao også fremskridt med sit program for at forbedre øens modstandsdygtighed.

I uddannelsessektoren fortsatte Aruba gennemførelsen af sit program for videregående uddannelse (9.5 mio. EUR udbetalt ved udgangen af 2021) med udrulningen af det innovative pensum inden for naturvidenskab, teknologi, ingeniørvirksomhed og matematik (STEM). Budgetstøtteprogrammet for Anguilla støttede gennemførelsen af øens første arbejdsmarkedsundersøgelse og udarbejdelsen af uddannelsesstrategien for 2020-2025 (med udbetaling af den tredje variable tranche på 0,90 mio. EUR).

Covid-19-pandemien havde store konsekvenser for OLT'erne. Den skabte et hidtil uset pres på deres økonomier, da mange af dem afhænger af turisme. De led også under forstyrrelser i de globale forsyningskæder (med negative virkninger for deres import, især af fødevarer) og udsving i priserne på og efterspørgslen efter deres vigtigste eksportvarer. Den begrænsede skattemargen skabte yderligere pres. Som følge heraf vil de strukturelle socioøkonomiske udfordringer sandsynligvis blive forværret, hvilket vil øge de mest sårbare gruppers skrøbelighed.

En række territoriale programmer var fortsat ved at blive gennemført i 2021. I den caribiske region omfattede dette Aruba, Anguilla, Bonaire og Montserrat, mens samarbejdet i Sint-Maarten og Curaçao blev påbegyndt. I Atlanterhavsregionen fortsatte samarbejdet med Saint Helena, mens programmet med Saint-Pierre og Miquelon blev afsluttet med succes. I Stillehavsområdet nåede programmet for Fransk Polynesien sine mål, mens initiativerne vedrørende Ny Kaledonien og Wallis og Futuna skred godt frem.

16 OLT'er var berettiget til en territorial tildeling under 11. EUF. Ud over tre regionale programmer fremmer et enkelt temaprogram for alle OLT'er ("Green Overseas") samarbejdet mellem OLT'erne.

På Saint-Pierre og Miquelon støttede EU gennemførelsen af regeringens strategiske udviklingsplan til fremme af økonomisk diversificering og demografisk stabilitet. Covid-19-pandemien har for nylig lagt et betydeligt socioøkonomisk pres på turistsektoren, men der blev truffet foranstaltninger for at afbøde virkningerne af denne krise, og den femte faste tranche på 1,1 mio. EUR i covid-19-støtte blev udbetalt i 2021.

Saint Helena nyder godt af et konnektivitetsprogram under 11. EUF. I forbindelse med projektet fiberoptisk kabel blev en modulær kabellandingsstation installeret og kablet tilsluttet på øen i 2021, hvilket er en vigtig milepæl. Det fiberoptiske kabel vil levere hurtigt bredbånd til St. Helena og gøre det muligt for øen at opnå en betydeligt billigere og hurtigere pålidelig internetforbindelse. Den fjerde faste tranche (0,61 mio. EUR), som der blev indgået forpligtelser for i form af covid-19-støtte fra B-rammen, blev udbetalt i 2021.

Desuden blev der indgået forpligtelser for alle resterende midler fra B-rammen for OLT'er i Stillehavsområdet i form af covid-19-støtte til Fransk Polynesien (0,85 mio. EUR), Ny Kaledonien (0,85 mio. EUR) og Wallis og Futuna (0,56 mio. EUR) som supplement til deres eksisterende programmer, og disse beløb blev udbetalt i 2021.

I Ny Kaledonien blev adgangen til uddannelsesprogrammer fortsat forbedret via budgetstøtteprogrammet for beskæftigelse og erhvervsmæssig integration. Budgetstøtteprogrammet for turistsektoren i Fransk Polynesien bidrog til at afbøde pandemiens negative virkninger. Der blev udarbejdet en opfølgningsstrategi med henblik på at øge sektorens bæredygtighed og modstandsdygtighed. Den femte og sidste faste tranche (2,5 mio. EUR) blev udbetalt i 2021. Budgetstøtteprogrammet for Wallis og Futunas digitale udviklingsstrategi bidrog til at udvide de digitale tjenester, der er knyttet til Tui-Samoas bredbåndskabel, og forbedrede navnlig områdets telemedicinfaciliteter.

Der fremhæves følgende resultater for 2021:

·I Stillehavsområdet støtter det regionale program "PROTEGE" (Projet régional océanien des territoires pour la gestion durable des écosystèmes, 36 mio. EUR) bæredygtig og modstandsdygtig udvikling ved at beskytte biodiversitet og vedvarende naturressourcer. Gennem hele 2021 skete der især fremskridt med det regionale program for Stillehavsområdet i form af udveksling af bedste landbrugspraksis mellem OLT'erne. Navnlig blev det andet møde om agroøkologiske demonstrationslandbrug inden for rammerne af PROTEGE afholdt i Moorea og Tahiti i november 2021 med henblik på uddannelse inden for biobeskyttelse af afgrøder. Pandemien medførte imidlertid en vis forsinkelse af gennemførelsen, og finansieringsaftalen blev derfor forlænget indtil oktober 2024 (fra september 2023) som svar på anmodningen fra gennemførelsesorganet (Pacific Community — SPC).

·I Caribien fokuserer "RESEMBID"-programmet (programmet for regional modstandsdygtighed, bæredygtig energi og havets biodiversitet, 42.67 mio. EUR hvoraf 2,67 mio. EUR stammer fra B-rammen i form af covid-19-støtte) på opbygning af modstandsdygtighed, bæredygtig energi og havets biodiversitet. Målet er at øge modstandsdygtigheden over for ekstreme og tilbagevendende naturbegivenheder, opgradere forældet infrastruktur, øge energieffektiviteten og forbedre beskyttelsen og den bæredygtige forvaltning af havets biodiversitet. I 2021 accelererede gennemførelsen med alle de tilskudsprojekter, der var ved at blive indgået kontrakt om og gennemført af støttemodtagerne. Programmet opnåede også betydelige resultater inden for modstandsdygtighed og katastrofeberedskab, navnlig med diagnoserapporterne om kriseberedskab og katastroferespons i 12 OLT'er og med certifikatkurset om finansiering og analyse i forbindelse med katastroferisici. Der er indtil videre blevet udbetalt 8.2 mio. EUR, og dette forventes at blive udvidet i 2022.

·Det regionale program for det Indiske Ocean (Projet de Restauration des Ecosystèmes Insulaires de l'Océan Indien, 4 mio. EUR) har til formål at genoprette ø-økosystemerne i De Franske Besiddelser i Det Sydlige Indiske Ocean og Antarktis. De tekniske foranstaltninger skred godt frem, og der blev gennemført vigtige aktiviteter i 2021, navnlig miljøovervågning og forberedelse af udryddelsesoperationer.

·Temaprogrammet for alle OLT'er, Green Overseas — GO (17,8 mio. EUR under 11. EUF), sætter fokus på at fremme bæredygtig energi og øget modstandsdygtighed over for klimaændringer. Gennemførelsen begyndte i 2021 med oprettelsen af programgennemførelsesstrukturen, indgående samråd med støttemodtagerne om specifikke emner vedrørende foranstaltningerne og tilrettelæggelse af en første runde af seminarer. Iværksættelsen af aktiviteter, herunder teknisk bistand og pilotprojekter, begynder i andet halvår af 2022.

c)Teknisk bistand og institutionel støtte

I 2021 blev der fortsat mobiliseret teknisk bistand, navnlig for at støtte OLT'ernes myndigheder i programmerings- og udformningsprocessen. Der blev i 2021 udbetalt et samlet beløb på 2 074 075 EUR under 11. EUF's facilitet for teknisk samarbejde III og IV. Dette omfattede kontrakter om teknisk bistand eller undersøgelser, der skulle bidrage til at fastlægge OLT'ernes programmering og udformningen af nye programmer.

Mere specifikt blev et nyt initiativ til fordel for unge, OLT-ungdomsnetværket, iværksat i løbet af 2021 med støtte fra faciliteten for teknisk samarbejde. Dette initiativ forventes at blive reelt lanceret i midten af 2022. Det vil samle unge repræsentanter for OLT'erne med henblik på at indgå i en dialog med Kommissionen og andre relevante institutioner og partnere om partnerskabet og samarbejdet mellem EU og OLT'erne.

Desuden støttede EU i 2021 Associeringen mellem de oversøiske lande og territorier (OCTA) med et driftstilskud (550 000 EUR). Dette forbedrede Associeringens muligheder for at opfylde sit mandat, især koordinering af OLT-partnerne med henblik på at fremme dialogen med EU, fremme partnerskabet og støtte medlemmernes kollektive arbejde på en række områder af gensidig interesse.

d)Den Europæiske Investeringsbank